Άννα Μάρια Άντερς

Η Άννα Μάρια Άντερς (πολωνικά: Anna Maria Anders) (22 Νοεμβρίου 1950, Λονδίνο) είναι η πρέσβειρα της Δημοκρατίας της Πολωνίας στην Ιταλία και στον Άγιο Μαρίνο.

 Ζωή 
Η Άντερς είναι κόρη του Διοικητή των Πολωνικών Δυνάμεων στη Μάχη του Μόντε Κασίνο στο Β΄ Παγκόσμιο Πόλεμο, Στρατηγού Βουαντίσουαφ Άντερς και της σύζυγός του, τραγουδίστριας και ηθοποιού, Ιρένα Ρενάτα Άντερς, επίσης γνωστή ως Ρενάτα Μπογκντάνσκα. Γεννήθηκε στο Λονδίνο της Αγγλίας και αποφοίτησε από το Πανεπιστήμιο του Μπρίστολ με πτυχίο στις σύγχρονες γλώσσες (1973). Έχει επίσης μεταπτυχιακό στη Διοίκηση Επιχειρήσεων (MBA) από το Πανεπιστήμιο της Βοστώνης (1992). Το 1986, η Άννα Μάρια Άντερς παντρεύτηκε τον συνταγματάρχη του στρατού των Ηνωμένων Πολιτειών Ρόμπερτ Αλεξάντερ Κόστα, με τον οποίο έχει έναν γιο, τον Ρόμπερτ Βλαντίσλαβ Κόστα, ο οποίος είναι επίσης αξιωματικός του στρατού των ΗΠΑ.

Μετά την αποφοίτησή της από το Πανεπιστήμιο του Μπρίστολ, η Άντερς εργάστηκε σε χρηματοοικονομική εταιρεία δημοσίων σχέσεων και διαφημίσεων στο Λονδίνο. Στα τέλη της δεκαετίας του 1970 μετακόμισε στο Παρίσι της Γαλλίας, όπου εργάστηκε στο τμήμα επικοινωνιών της UNESCO. Το 1980, προσχώρησε στο Rezayat Paris, ένα υποκατάστημα διεθνούς ομίλου ετερογενών δραστηριοτήτων με επενδύσεις και κοινοπραξίες στη Μέση Ανατολή, στην Ευρώπη, στις ΗΠΑ και στην Ασία.

Το 1994, η Άντερς εγκαταστάθηκε στις Ηνωμένες Πολιτείες με την οικογένειά της. Μετά το θάνατο της μητέρας της το 2010, ανέλαβε το ρόλο της μητέρας της και άρχισε να ταξιδεύει στην Πολωνία σε τακτική βάση, επισκέπτοντας σχολεία και παρακολουθώντας στρατιωτικές και κυβερνητικές τελετές.

Για τις υπηρεσίες της σε Πολωνούς βετεράνους στο Ηνωμένο Βασίλειο και για τη διάδοση των κατορθωμάτων του 2ου Πολωνικού Σώματος Στρατού κατά τη διάρκεια του Β΄ Παγκοσμίου Πολέμου, της απονεμήθηκε ο Χρυσός Σταυρός της Αξίας από τον Πολωνό Πρόεδρο, Μπρονίσουαφ Κομορόφσκι.Postanowienie Prezydenta Rzeczypospolitej Polskiej z dnia 23 kwietnia 2014 r. o nadaniu orderów i odznaczeń (M.P. z 2014 r. poz. 725 – pkt 20.) w brzmieniu nadanym postanowieniem Prezydenta Rzeczypospolitej Polskiej z dnia 11 marca 2015 r. o zmianie postanowienia o nadaniu orderów i odznaczeń (M.P. z 2015 r. poz. 438). Το 2015 της απονεμήθηκε το Επίτιμο Σήμα του Συλλόγου Σιβηρικών Απελαθέντων. Από το 2015, η Άντερς είναι Επίτιμο Μέλος της Ένωσης Εφέδρων Αξιωματικών της Πολωνίας.http://www.zorrp.org/spotkania/504-spotkanie-wigilijne-anna-maria-anders-czlonkiem-honorowym-zor-rp

Ήταν η Πληρεξούσιος του Διεθνούς Διαλόγου στο αξίωμα του υπουργού Εξωτερικών στην κυβέρνηση του Πρωθυπουργού της Πολωνίας, Ματέους Μοραβιέτσκι. Τον Μάρτιο του 2016 εξελέγη στη Γερουσία της Πολωνίας, σε μια συμπληρωματική εκλογή και εκπροσώπησε την ανατολική πλευρά της Πολωνίας που περιλαμβάνει τις: Γουόμζα, Αουγκούστουφ και Σουβάουκι. Εκπροσωπεί επίσης την Πολωνία στο WIP (Women in Parliaments Global Forum), ένα παγκόσμιο δίκτυο γυναικών βουλευτών που υποστηρίζει μεγαλύτερη συμμετοχή των γυναικών στην πολιτική και προωθεί τα ίσα δικαιώματα των γυναικών παγκοσμίως. Τον Αύγουστο του 2019, διορίστηκε πρέσβειρα της Πολωνίας στην Ιταλία, διαπιστευμένη επίσης στον Άγιο Μαρίνο.

Στην παρούσα θέση της, η Πρέσβειρα Άντερς εκπροσωπεί την Πολωνία στο εξωτερικό. http://www.gazetagazeta.com/2014/11/anna-maria-anders/ Είναι παθιασμένη υποστηρίκτρια των Στρατιωτικών και Βετεράνων.Καθολική Υπηρεσία Πληροφοριών,. "Białystok: XV Marsz Żywej Pamięci Polskiego Sybiru – ekai.pl". ekai.pl. Ανακτήθηκε στις 10 Νοεμβρίου 2016.http://historia.wp.pl/title,Anna-Maria-Anders-pod-Monte-Cassino-ojciec-walczyl-o-wolnosc,wid,16612121,wiadomosc.html?ticaid=1180fe

 Διακρίσεις 
 Χρυσός Σταυρός της Αξίας, 2014
 Επίτιμο σήμα του Συλλόγου Σιβηρικών Απελαθέντων, 2015
 Επίτιμο μέλος της Ένωσης Εφέδρων Αξιωματικών Πολωνίας, 2015

 Παραπομπές 

Κατηγορία:Πολωνές πολιτικοί
Κατηγορία:Πολωνοί διπλωμάτες
Κατηγορία:Πολωνές διπλωμάτες
Κατηγορία:Πολωνές πρέσβειρες
Κατηγορία:Πρέσβεις της Πολωνίας στην Ιταλία
Κατηγορία:Άγγλοι πολωνικής καταγωγής
Κατηγορία:Απόφοιτοι του Πανεπιστημίου του Μπρίστολ
Κατηγορία:Αποδέκτες του Χρυσού Σταυρού της Αξίας (Πολωνία)